Publication: Magyar Közlöny
Issue: MK-2011-143 (Year: 2011, Number: 143)
Era: contemporary
Section: a 33/2007. (VI. 6.) AB határozat (ún. elsõ kórházi napidíjas határozat) tartalmazza: „[a]z Alkotmánybíróság szerint valamely
Paragraph Index: 3454

a 33/2007. (VI. 6.) AB határozat (ún. elsõ kórházi napidíjas határozat) tartalmazza: „[a]z Alkotmánybíróság szerint valamely költségvetésben (vagy a kiadások tekintetében jövõbeli költségvetésben) szereplõ nem minden elõirányzat módosulása vagy módosítása vonja maga után szükségszerûen magának a költségvetési törvénynek a módosítását. Ha a népszavazás eredményes, és a választópolgárok úgy döntenek, hogy a feltett kérdéssel egyetértenek, akkor a kórházi napidíjról szóló népszavazás szükségszerû következménye az lehet, hogy a kötelezõ egészségbiztosítás ellátásairól szóló 1997. évi LXXXIII. törvény (a továbbiakban: Ebtv.) 18/A. §-át, s nem a költségvetési törvényt kell az Országgyûlésnek módosítania. Nem az Egészségbiztosítási Alap költségvetésének egyik sora, hanem ez a törvényi szabály vonatkozik arra a kérdésre, hogy kell-e kórházi napidíjat fizetni. Ez a törvényi szabály az, amelynek következménye a költségvetésben a kórházi napidíjra vonatkozó elõirányzat megjelenése. Önmagában a kórházi napidíjjal összefüggõ bevétel – vagy, mint az OVB határozatában szerepel, tétel – elmaradása, az Alap költségvetésének ez a módosulása az Ebtv. módosítása következtében, a költségvetésrõl szóló törvényt nem érinti közvetlenül és jelentõs módon. Eredményes népszavazásból sem következne okszerûen a költségvetési törvény módosítása. Ezért az aláírásgyûjtõ íven szereplõ kérdés az Alkotmány 28/C. § (5) bekezdésének a) pontjával nem ellentétes.” (ABH 2007, 394, 401.)

Source: https://magyarkozlony.hu/hivatalos-lapok/b124378b813de1daa5ddeb4fba33f96141bd8758/dokumentumok/7f7d9e3bd811d302604767a6b69012897f184c07/letoltes